# **ΣΥΝΤΟΝΙΣΤΙΚΗ ΕΠΙΤΡΟΠΗ ΚΕΣΕΝ/ΜΗΧΑΝΙΚΩΝ**

**Προς**

* **Υπουργό Ναυτιλίας κ.Πλακιωτάκη**
* **ΥΝΑ/Διεύθυνση Εκπαίδευσης Ναυτικών κ.Πετρόπουλος**
* **Ενωση Ελλήνων Εφοπλιστών**
* **Διοίκηση ΚΕΣΕΝ**
* **Διεύθυνση ΚΕΣΕΝ/Μηχανικών**
* **Πανελλήνια Ναυτική Ομοσπονδία**
* **ΠΕΕΔΝΕ**
* **Μ.Μ.Ε.**

**12 Σεπτέμβρη 2022**

**ΔΕΛΤΙΟ ΤΥΠΟΥ**

Με μαζικότητα πραγματοποιήθηκε σήμερα **Δευτέρα 12/9/2022** Γενική Συνέλευση στο **ΚΕΣΕΝ Μηχανικών,** σε συνέχεια της κινητοποίησης της **Πέμπτης** **8/9/2022** στο Υπουργείο Ναυτιλίας, για την άμεση επίλυση του οξυμένου προβλήματος των ελλείψεων στο εκπαιδευτικό προσωπικό.

H Γενική Συνέλευση συλλογικά και οργανωμένα αξιολόγησε τις μέχρι τώρα εξελίξεις και αποφάσισε την παραπέρα κλιμάκωση του αγώνα, εφόσον δεν έχουμε λάβει καμία δέσμευση για την επίλυση του προβλήματος, μέχρι αύριο **Τρίτη 13/9/2022.**

Συγκεκριμένα θα πραγματοποιηθούν δράσεις και κινητοποιήσεις, για να κοινοποιήσουμε περεταίρω το πρόβλημα μας.

Το πρόγραμμα των κινητοποιήσεων που αποφασίσαμε είναι το εξής:

* **Αύριο στις 09:00 πμ, θα παρέμβουμε στην τοπική κοινωνία του ΡΕΝΤΗ, που εδώ και χρόνια μας φιλοξενεί και είμαστε αναπόσπαστο κομμάτι της, ζητώντας την αλληλεγγύη τους στον δίκαιο αγώνα μας.**
* **Στη συνέχεια στις 10:00 πμ, θα ξεκινήσει μοτοπορεία και παρέμβαση στην** **Ένωση Ελλήνων Εφοπλιστών και στην συνέχεια στο Υπουργείο Ναυτιλίας**

**Απαιτούμε:**

* Να επιλυθεί άμεσα το ζήτημα των ελλείψεων σε εκπαιδευτικό προσωπικό, με ευθύνη του Υπουργείου Ναυτιλίας, ώστε να μην μπει κανένα εμπόδιο στο επαγγελματικό μας προγραμματισμό.
* Να υιοθετηθούν τα πάγια αιτήματα των μετεκπαιδευόμενων για πρόσληψη μόνιμου εκπαιδευτικού προσωπικού, με σταθερά δικαιώματα
* Αναβάθμιση της Μετεκπαίδευσης με αλλαγή της διδασκόμενη ύλης και την πραγματοποίηση σεμιναρίων, που να ανταποκρίνονται στις σημερινές απαιτήσεις της τεχνολογίας
* Αναβάθμιση του υλικοτεχνικού εξοπλισμού, που να καλύπτει τις πραγματικές ανάγκες των μετεκπαιδευόμενων Μηχανικών, ώστε να στηριχθεί η εργαστηριακή εκπαιδευτική διαδικασία

# **ΣΥΝΤΟΝΙΣΤΙΚΗ ΕΠΙΤΡΟΠΗ ΚΕΣΕΝ/ΜΗΧΑΝΙΚΩΝ**